Бриана Банкс
Бриана Банкс () е артистичен псевдоним на Бриана Бани – американската порнографска актриса и модел от германски произход.

Биография 
Родена е на 21 май 1978 г. в Мюнхен, Германия с името Бриана Бани. Премества във Великобритания, а после в Съединените щати, когато е 7-годишна. Получава американско гражданство на 18-годишна възраст. Преди да влезе в развлекателната индустрия за възрастни, тя работи в магазин за приложни изкуства като чиновничка, библиотекарка и секретарка. След това, на 21-годишна възраст, напуска работата си като застрахователен агент и отговаря на обява за модели във вестник.

Кариерата на Бриана започва с актова фотография през 1999 в различни списания за възрастни. Нейният първи филм е University Coeds 18 (Университетски ученички 18), в който се снима с Брендън Айрън. През 2000, Банкс се снима във филма на Макс Хардкор Pure Max 1, където извършва различни сцени включващи анален секс, фистинг, гълтане на сперма и множествен златен душ. В индустрията започва работа под псевдонима Мираж, но през 2000 г. го сменя на „Бриана Банкс“, по съвет на нейната колежка Лита Чейз и след като си прави операция за увеличаване на гърдите.

През юни 2001 г. подписва с ексклузивен договор с компанията „Вивид Ентъртейнмънт“, за която снима в продължение на осем години и става изпълнителката с най-дългогодишен с договор с тази компания. Същия месец се появява на корицата на списанието „AVN“ и е избрана за любимка на месеца на списание „Пентхаус“.

През 2002 г. на пазара излиза екшън играчка, която прилича на Бриана. Компанията Cyber F/X от Лос Анджелис използва лазерна технология, за да сканира и създаде точен модел на нейното тяло и глава. След това компютърният модел е използван от Sota Toys, които произвеждат играчката. Тя има татуировка в долната част на гърба и татуировка на паяжина на лакътя си.

От 2003 г. Бриана е омъжена за порнозвездата Боби Витале, но на нейната страница в MySpace често споменава, че вече не са заедно.

През януари 2009 г. основавава своя собствена продуцентска компания – „Бриана Банкс Ентъртейнмънт“.

През 2015 г. подписва договор с агенцията „Society 15“ и обявява завръщането си в порноиндустрията след петгодишно прекъсване.

Награди и номинации 
 2009: AVN зала на славата.
 2016: XRCO зала на славата.

Носителка на индивидуални награди
 2001: Hot d'Or награда за най-добра американска звезда.
 2001: NightMoves награда за най-добра нова звезда (избор на феновете).
 2006: Temptation награда за най-добър изпълнител на договор/най-ценна звезда на договор.

Номинации за индивидуални награди
 2004: Номинация за AVN награда за най-добра поддържаща актриса (видео).
 2006: Финалистка за F.A.M.E. награда за любима порноактриса.
 2006: Номинация за Temptation награда за най-добра актриса (видео) – за изпълнението на ролята ѝ във видеото „Изчервяване“.
 2006: Номинация за Temptation награда за съблазнителка.
 2007: Номинация за AVN награда за звезда на годината на договор.
 2008: Номинация за AVN награда за най-добра актриса (филм).

Номинации за изпълнение на сцени
 2008: Номинация за AVN награда за най-добра анална секс сцена (филм) – заедно с Кърт Локууд за изпълнението им на сцена във филма „Layout“.
 2009: Номинация за AVN награда за най-добра групова секс сцена – заедно с Мик Блу, Майкъл Стефано и Джон Стронг за изпълнение на сцена във филма „Перфектен мач“.
 2010: Номинация за AVN награда за най-добра секс сцена с двойно проникване – заедно с Бен Инглиш и Ото Бауер за изпълнение на сцена във филма „Ретроспекция“.

Други признания и отличия
 2001: Пентхаус любимка за месец юни.

Източници

Външни препратки 

 Podcast Interview

Порнографски актриси от Германия
Порнографски актриси от САЩ
Германски актьори
Американски актриси
Мюнхенци